stanford-oval/wikipedia huggingface dataset:
אום אל-חיראן
הערות שוליים

↑  Hadid, Diaa (16 במאי 2015). "Village of Bedouins Faces Eviction as Israel Envisions a Village of Jews". The New York Times. The New York Times. נבדק ב-28 במאי 2015. {{cite news}}:  (עזרה)
1 2  איך "העבירו" את משפחת אבו אלקיעאן לואדי עתיר? באתר תראבוט, 22 בינואר 2017
↑  מסמך של אורי לוברני, היועץ לענייני ערבים בלשכת ראש הממשלה, 28 באוגוסט 1957
1 2 3  רע"א 3094/11 איברהים פרהוד אבו אלקיעאן ואחרים נ' מדינת ישראל, ניתן ב־5 במאי 2015
↑  "נוודים בעל כורחם: גירוש התושבים הבדווים בנגב הכפר עתיר/אום אל-חיראן כדוגמה" (PDF). עדאלה. עדאלה.
↑  ג'קי חורי, משרד ראש הממשלה התערב ומנע מוועדה מקצועית הכרה ב-2 כפרים בדוויים, באתר הארץ, 17 בנובמבר 2010
↑  שי פאזונר, המועצה הארצית אישרה להרוס כפר בדואי בנגב לטובת הקמת היישוב חירן, באתר כלכליסט, 27 בספטמבר 2012
↑
↑   שירלי סיידלר, בחברה הערבית נערכים למחאה ארצית בעקבות החלטת העליון לפנות כפר בנגב, באתר הארץ, 5 במאי 2015; סיידלר, שירלי (21 במאי 2015). "שרת המשפטים שקד: אין אפליה בהחלטת העליון לפנות את הכפר הבדואי אום אל־חיראן". הארץ. הארץ. {{cite news}}:  (עזרה)
↑  אילנה קוריאל, תושבי אום אל-חיראן הרסו את בתיהם כדי לא לשאת בהוצאות, אך המדינה לא מצאה להם פתרון, באתר ynet, 10 בנובמבר 2024
↑  ערוץ 7, התפרעויות בנגב שוטר נרצח בפיגוע דריסה, באתר ערוץ 7, 18 בינואר 2017.
שוטר ואזרח נהרגו בעימותים בפינוי אום אל-חיראן; מח"ש פתחה בבדיקה, באתר הארץ, 18 בינואר 2017
↑  עדות על האירועים באום אל-חיראן באתר היוטיוב של שיחה מקומית
↑  גיא פלג, ‏הנתיחה קבעה: הנהג קיבל כדור בברך, באתר ‏מאקו‏, 20 בינואר 2017; דליה מזורי, בניגוד לפרסומים: הנתיחה לא קבעה שהנהג לא ניסה לפגע, באתר nrg‏, 21 בינואר 2017
↑  ג'קי חורי, יהונתן ליס, הנהג הדורס מאום אל-חיראן נפגע משני קליעים - ברגל ובבית החזה, באתר הארץ, 20 בינואר 2017
↑  ניקי גוטמן, אישום: היכו שוטרים במהלך הפינוי באום אל-חיראן, באתר nrg
↑  תלם יהב ואיתמר אייכנר, בג"ץ אישר: גופת הדורס הבדואי תועבר לקבורה, באתר ynet, 23 בינואר 2017
↑  אילנה קוריאל, הלוויה באום אל-חיראן: צירים נחסמו, המשטרה מתגברת כוחות, באתר ynet, 24 בינואר 2017
↑  טובה צימוקי ואילנה קוריאל, פרקליט המדינה סגר את תיק אום אל-חיראן: "לא ניתן להכריע בשאלה אם מדובר בפיגוע", באתר ynet, 1 במאי 2018
↑  יעל פרידסון, אילנה קוריאל, נתניהו: מתנצל בפני משפחת אבו אל קיעאן. הפכו אותו למחבל כדי לפגוע בי, באתר ynet, 8 בספטמבר 2020
| --- | --- |
בקרת זהויות :  NLI: 987007407709505171  VIAF: 238155466462802160001   WorldCat (עם VIAF): 238155466462802160001 
אום אל-חיראן ביום השני שלאחר הפינוי
בתים הרוסים לאחר ההריסות ב-18 בינואר 2017
רד בנד

| --- | --- |

הלהקה במופע ספיישל פורים במועדון הקומפורט בתל אביב, 2010
 מוקד פעילות:  ישראל ישראל
 תקופת הפעילות:  מ-2005
 סוגה:  רוק, פולק, גרסאות כיסוי, קומדיה
 שיתופי פעולה בולטים:  מספר אמנים רב בישראל
 www.redbandlive.com
 פרופיל ב-IMDb
 חברים
 ארי פפר, מיכה דומן, עמי ויזל
רד בנד (באנגלית: Red Band) היא להקת בובנאים ישראלית המשלבת מוזיקה והומור. הלהקה הוקמה על ידי ארי פפר, מיכה דומן ועמי ויזל, והם אלה שמפעילים גם את הדמויות הקבועות: רד אורבך (סולן), פונצ'ו (גיטריסט), לפטי (קלידן, מתופף ובסיסט). בנוסף קיימת בובה של פיליפ שמופיעה בהופעות חיות.
הלהקה הוקמה בשנת 2005 כמופע רחוב בשם "The Puppet Folk Revival", בהמשך כיכבה בסדרת טלוויזיה בשם "Red Band" בהוט, ובשנת 2013 סולן הלהקה רד אורבך הוביל את התוכנית "המופע של רד ודביר" בערוץ 2, שעונתה השנייה יצאה בשנת 2015 ועונתה השלישית ב-2016.
במהלך השנים הופיעה הלהקה ברחבי הארץ ובסיבובי הופעות בינלאומיים שכללו פסטיבלים, מועדונים ומופעי רחוב. הלהקה מבצעת גרסאות כיסוי לשירי רוק מוכרים לצד שירי פולק אמריקאים עממיים.
קריירה

הלהקה התחילה את דרכה בשנת 2005 בשם "The Puppet Folk Revival" (מילולי: "תחיית פולק הבובות") כאשר ניגנה במופעי רחוב בשדרות רוטשילד, מדרחוב נחלת בנימין, באירועי תרבות ובמועדונים בתל אביב.
בשנת 2006 יצאה הלהקה לסיבוב הופעות בינלאומי שכלל השתתפות בפסטיבל אמנות רחוב "Tárrega" (טרגה) וכמו כן הופעות רחוב באמסטרדם, ברצלונה, ניו יורק ועוד.
בקיץ 2008 שינתה הלהקה את שמה ל"Red Band" והפכה לסדרת טלוויזיה בכיכובן של הבובות. הסדרה שודרה על ידי חברת HOT, והגדילה את החשיפה של הלהקה.
בין השנים 2008–2010 ערכה סיבוב הופעות בישראל, וביולי 2009 השתתפה בפסטיבל הסרטים היהודי בסן פרנסיסקו. בין השנים 2011–2013 ערכה הלהקה סיבוב הופעות נוסף ברחבי ישראל והופעות בהודו, גרמניה וקוסטה ריקה. המופעים נערכו במועדונים, מכללות, פסטיבלים בינלאומיים ואירועי התנדבות.
בשנת 2014 פרסם רד אורבך קמפיין לרשת הביגוד "HOODIES" ביחד עם הדוגמנית בר רפאלי, הפרסומת נפסלה לשידור בשעות היום בעקבות תכנים מיניים ששידרה והותרה לפרסום רק משעה 22:00 בערב.
במרץ 2024 דמותו של רד אורבך הוא הפכה לפרזנטור של ג'ו דלק.
בשנת 2024 התארח בתור מנחה נוסף בספיישל פורים של "מונית הכסף" שבו התמודדו השחקנית והדוגמנית עדן פינס והמנטליסט ליאור סושרד. באוגוסט של אותה שנה התארח בבית "האח הגדול".
בנובמבר 2024 השתתפה הלהקה, יחד עם הזמרת מורן אהרוני, בעונה ה-11 של תוכנית המציאות הכוכב הבא במטרה לייצג את ישראל באירוויזיון 2025. בתוכנית הגמר הם הגיעו למקום השלישי.
דמויות

לכל אחת מן הבובות נבנתה דמות, עם אישיות שלמה שתואמת את מקומו בלהקה:
רד אורבך – סולן הלהקה. מופעל על ידי ארי פפר. מנהיג הלהקה בעל השיער האדום. יליד ארצות הברית ומדבר ושר באנגלית. על שמו קרויה הלהקה. אופיו של רד הוא סטריאוטיפ של כוכב רוק מזדקן שהיה מפורסם בשנות השישים ומתקשה לקבל את המציאות החברתית, המוזיקלית והטכנולוגית החדשה. הוא נוטה לקלל רבות והוא מוצג כטיפוס אגוצנטרי שעיקר מעייניו הם סקס, סמים ורוק אנד רול. שמו מזכיר את שמו של מאמן הכדורסל של בוסטון סלטיקס, רד אאורבך.
פונצ'ו – הגיטריסט הקשוח. מופעל על ידי מיכה דומן. דמותו של פונצ'ו היא של גבר קשוח, זאב בודד וחובב אופנועים, המנסה לעת זקנה להימנע מהתהוללויות חסרות אחריות שאפיינו את חייו.
לפטי – קלידן, מתופף ובסיסט הלהקה. מופעל על ידי עמי ויזל. גם לפטי הוא רוקר מזדקן שעבר שינוי בחייו והפך למאמין בשלווה ובשלום. דמותו מוצגת כהיפי זקן וחברותי.
השמות פונצ'ו ולפטי נוצרו בהשראת השיר "Poncho and Lefty" (אנ') של זמר ומלחין הפולק טאונס ואן זאנט. במהלך הפרק הראשון של העונה השנייה הסביר אורבך ששמות אלו כנראה אינם שמותיהם האמיתיים - כשפגש בהם לראשונה, אחד מהם לבש פונצ'ו, והשני עמד משמאלו (לפטי, left באנגלית - שמאל), ומאז אינו טורח ללמוד את שמותיהם. עם זאת, שאר הדמויות מכנות אותם בשמות אלה וגם הם עצמם, כך שמה שרד אמר נתפס כנכון.
פיליפ – נוכח במופע, בהסכת שלו עם רד ובסדרת הטלוויזיה, חבר של הלהקה ואף הוא מופעל על ידי מיכה דומן. פיליפ הוא עכבר, ולמעשה הוא ספק הסמים (דילר) של הלהקה. דמותו היא של חובב מוזיקה ומעריץ מספר אחת של רד, אשר מרבית הזמן הוא מסומם או חווה הזיות.
ג'וניור – זמר צעיר ובנו של רד מנישואים כושלים. מופעל גם הוא על ידי ארי פפר. בפרקים בסדרה שסובבים סביבו לרוב יש לו בת זוג שלבסוף בוגדת בו עם אביו, לאחר שהצליח לפתות אותה. יחסיו בינו לבין אביו הם לרוב יחסי אהבה-שנאה. כמו אביו, גם הוא לא מדבר עברית. באחת התוכניות של "המופע של רד ודביר" מספר רד שסידר לבנו עבודה בתוכנית "ערב טוב עם גיא פינס".
סדרת הטלוויזיה

| --- | --- |
 סוגה:  קומדיה מוזיקלית מוקומנטרית
 כותבים:  ירון ניסקי, דורון צור, שרון קנטור, דרור נובלמן, איתי רייכר, בני בשן, ארי פפר, אילן שפלר
 בימוי:  איתן צור, קרן חכמה
 שחקנים:  ארי פפר, עמי ויזל, מיכה דומן, צבי שיסל, שי אביבי, דורית בר אור
 פרסים:  פרס האקדמיה לטלוויזיה לסדרה קומית
 ארץ מקור:  ישראל
 שפות:  אנגלית, עברית
 מספר עונות:  2
 מספר פרקים:  18
 הפקה
 מפיק:  ענב שנהר
 חברת הפקה:  מאי טי וי תקשורת
 עורכים:  לי ירדני, אבירם בוכריס
 שידור
 רשת שידור:  HOT
 תקופת שידור מקורית:  יולי 2008 – אפריל 2011
 קישורים חיצוניים
 "Red Band" באתר HOT
 דף התוכנית ב-IMDb
 
סדרת הטלוויזיה שודרה בערוץ ה-VOD של הוט, בין החודשים יולי 2008 לאפריל 2011 וכללה 18 פרקים. הייתה זו הסדרה הישראלית הראשונה אשר הופקה עבור שירות VOD. מאוחר יותר שודרה העונה הראשונה גם בערוץ HOT3.
העונה הראשונה נכתבה בידי ירון ניסקי, דורון צור, שרון קנטור ודרור נובלמן ובוימה על ידי איתן צור וקרן חכמה, והעונה השנייה נכתבה על ידי דרור נובלמן, ארי פפר ואילן שפלר.
כמו במופעי בובות נוספים בעולם, שהידוע שבהם הוא "החבובות", מקפידה מאוד הסדרה שלא להציג את חברי הלהקה כבובות אלא כדמויות אנושיות לכל דבר. זוויות הצילום והסצנות המבוימות מאפשרות את הפעלתן הסמויה של הבובות, הן בתנאי האולפן והן בצילומי החוץ. בנוסף, בכל יחסי הציבור של הסדרה ובפרסומיה, נמשכת ההקפדה על בניית דמותם של חברי הלהקה ככוכבי רוק לכל דבר. כך, למשל, התראיין רד בתוכניות האירוח של עינב גלילי ולונדון את קירשנבאום.
באוגוסט 2009 הסדרה זכתה בפרס האקדמיה הישראלית לטלוויזיה בקטגוריית הסדרה הקומית.
סדרת הטלוויזיה > עונה ראשונה

הסדרה היא קומדיה מוזיקלית מוקומנטרית הבנויה כאילו היא סדרה תיעודית, העוקבת אחר ניסיונות הקאמבק של הלהקה לאחר הצלחתה הקצרה בסוף שנות השישים והתפרקותה ב-1973. במסגרת אותו קאמבק התאחדו חברי הלהקה, לאחר שהסולן רד חזר מארצות הברית, והם עורכים חזרות יחד עם אמנים ישראלים אמיתיים שונים. כסדרה תיעודית כביכול, מצולמת התוכנית מנקודת מבטו של הצלם העוקב אחר חברי הלהקה בזמן החזרות ובחייהם הפרטיים.
לצד הבובות משחקים שחקנים אמיתיים: צבי שיסל בתפקיד המפיק של הלהקה (אלברט), דורית בר-אור בתפקיד היחצ"נית (דפנה) ושי אביבי בתפקיד הפסיכולוג (ד"ר נוימן) המעביר להם טיפול קבוצתי. האמנים המופיעים בתוכנית מגלמים את עצמם ובכל פרק מבוצע לפחות קטע מוזיקלי משותף אחד כעיבוד לשיר רוק מפורסם. האמנים שהשתתפו בסדרה הם שלום חנוך, הבנות נחמה, אביב גפן, אפרת גוש, שלומי שבן, מארינה מקסימיליאן בלומין, מוש בן ארי, מאור כהן, שלומי סרנגה, תיסלם, מירי אלוני ואבי טולדנו אשר שיחק בקדימון של התוכנית.
סדרת הטלוויזיה > עונה שנייה

בפברואר 2011 עלתה לשידור העונה השנייה, אותה כתבו דרור נובלמן וארי פפר, בערוץ קומדי סנטרל בהשתתפות: משינה, נינט טייב, רמי פורטיס, ברי סחרוף, מרסדס בנד, הדג נחש, מתיסיהו, יהודית רביץ, שלומי שבת ואסף אבידן והמוג'וז.
לאחר שינויים במבנה הערוצים של חברת הוט, הסדרה שודרה בערוץ החדש קומדי סנטרל, במקום בערוץ
HOT3. מאוחר יותר שודרו שתי עונות הסדרה בערוץ HOT3 בפורמט HDTV.
המופע של רד ודביר

באוקטובר 2013 עלתה לשידור בערוץ 2 ("רשת") תוכנית בידור בסגנון 'לייט נייט' סאטירי בכיכובם של רד אורבך ודביר בנדק. בינואר 2015 החלה העונה השנייה של התוכנית, ובסוף מרץ 2016 החלה העונה השלישית.
בכל פרק הגיע אורח מפורסם לאולפן ואומן מוזיקלי שמבצע בסוף התוכנית שיר יחד עם להקת "רד בנד".
בתחילת כל תוכנית שודרה סצנה המתרחשת מאחורי הקלעים של התוכנית בבימויו של איתן צור. במסגרת המופע בשנת 2013, הוציאה הלהקה עם שרית חדד חידוש לשיר "Baby can I hold you", של טרייסי צ'פמן, שבהמשך יצא כסינגל.
דיסקוגרפיה

"Red Band" - אוסף ביצועים מסדרת הטלוויזיה (2011)
"המופע של רד ודביר" - אוסף ביצועים מסדרת הטלוויזיה "המופע של רד ודביר" (2014)
"Porch Songs" - אוסף קאברים לשירי מוזיקת קאנטרי (2023)
הערות שוליים

↑  נועה הרשקוביץ‏, פרסום ראשון: הפרסומת הסקסית של בר רפאלי נפסלה לשידור, באתר וואלה, 30 במרץ 2014
↑  לי סיביליה‏, סולן להקת רד בנד הוא הפרזנטור החדש של "דלק", באתר וואלה, 19 במרץ 2024
↑  דיצה קרן‏, מה הקשר בין דלק, קפה ורד אורבך? מאחורי הקלעים של הקמפיין החדש והמפתיע, באתר וואלה, 27 במרץ 2024
↑  בשווי של כ-3 מיליון שקל: סולן להקת הרוק קוטף קמפיין יוקרתי, באתר אייס, 24 במרץ 2024
↑  חברת דלק במהלך בשווי מיליוני שקלים: "חוצפה ישראלית", באתר אייס, 19 במרץ 2024
↑  ראיתם בובה מתדלקת? לא טעיתם - זהו הקמפיין החדש של הדמות האייקונית, באתר ישראל היום, 24 במרץ 2024
↑  האיש הסגול לאירוויזיון: רד בנד ומורן אהרוני מוכנים לתחרות, באתר ‏מאקו‏, 20 בדצמבר 2024
↑  פרומו לסדרה Red Band, פורסם לקראת שידור התוכנית
↑  עכבר העיר אונליין, רד בנד היא הזוכה הגדולה של טקס פרסי האקדמיה, באתר הארץ, 27 באוגוסט 2009
↑  SaritHadadOfficial (2013-11-21), שרית חדד ורד בנד בביצוע נדיר לטרייסי צ'פמן Baby can I hold you - Sarit Hadad, נבדק ב-2018-08-27
| 0 | 1 | 2 |
| --- | --- | --- |
| הקודם: 2008 - "הכל דבש" | פרס האקדמיה לטלוויזיה - סדרה קומית  2009 - "Red Band" | הבא: 2010 - "רמזור" |
| --- | --- |
בקרת זהויות :  NLI: 987007369661305171  MusicBrainz: bde701a3-697a-4bc2-8869-030be50b9d63  VIAF: 124272591   WorldCat (עם VIAF): 124272591
יוחנן אהרוני

| --- | --- |

יוחנן אהרוני מחזיק חרס במהלך סיור ארכאולוגי בתל אבו סלימה, 1957
 לידה:  7 ביוני 1919 פרנקפורט על האודר, רפובליקת ויימאר 
 פטירה:  9 בפברואר 1976 (בגיל 56) תל אביב-יפו, ישראל 
 שם לידה:  Yohanan Aronheim 
 ענף מדעי:  ארכאולוגיה
 מקום מגורים:  ישראל
 מקום לימודים:  האוניברסיטה העברית בירושלים 
 מוסדות:  אוניברסיטת תל אביב 
 תלמידי דוקטורט:  רם גופנא, זאב הרצוג, נדב נאמן 
 תרומות עיקריות
 חפירות באזור הגליל העליון, הנגב, מדבר יהודה, בקעת באר שבע, מערות בר כוכבא
 
יוחנן אהרוני (ט' בסיוון תרע"ט, 7 ביוני 1919, פרנקפורט על האודר, גרמניה – ט' באדר א' תשל"ו, 9 בפברואר 1976, תל אביב) היה מן הארכאולוגים הבולטים בישראל והקים את המכון לארכאולוגיה באוניברסיטת תל אביב. הוא התמקד בעיקר בתחום הארכאולוגיה המקראית והגאוגרפיה-ההיסטורית של ארץ ישראל.
קורות חייו

אהרוני נולד בשם יוחנן ארונהיים (Aronheim) בפרנקפורט על האודר שבגרמניה של ויימאר בשנת 1919 להיינריך אהרונהיים, עורך דין, ואויגניה לבית סימון, אחיו הוא צבי אהרוני. עם עליית הנאצים לשלטון בגרמניה בשנת 1933 עלה לארץ ישראל. היה תלמיד בית הספר הריאלי בחיפה, ובית הספר החקלאי מקוה ישראל. לאחר סיום לימודיו היה ממקימי קיבוץ אלונים.
למד באוניברסיטה העברית בירושלים והיה מתלמידיו של הארכאולוג בנימין מזר. אהרוני הצטרף לצוות המרצים של האוניברסיטה העברית בשנת 1954, וקיבל תואר דוקטור במאי 1957. בשנת 1966 נתמנה פרופסור חבר במכון לארכאולוגיה. בשנת 1968 עבר לאוניברסיטת תל אביב, בה שימש ראש החוג ללימודי המזרח התיכון הקדום עד מותו, ואף הקים את המכון לארכאולוגיה. לאחר מלחמת ששת הימים נמנה עם התנועה למען ארץ ישראל השלמה.
אהרוני החל את דרכו הארכאולוגית בביצוע סקרים ארכאולוגיים בגליל העליון, באזור הנגב, במדבר יהודה, ובבקעת באר שבע, עם דגש על תקופת בית ראשון. הוא קבע ומיפה את ממצאי ההתנחלות של תקופת הברזל I ברחבי הארץ: בורות התנחלות, קנקני שפת הצווארון, ועוד. בנוסף ניהל חפירות ברמת רחל, תל-ערד, תל באר שבע, תל חצור, תל לכיש, ועוד. כמו כן השתתף בחפירת מערות בר כוכבא, וחקר דרכים עתיקות בנגב.
נפטר ממחלת הסרטן.
ארכיונו מופקד בארכיון לתולדות אוניברסיטת תל אביב.
בבאר שבע נקרא רחוב על שמו. נכדו, אורן אהרוני, הוא כתב כאן 11 וחדשות 2 בעברו.
אהרוני כארכאולוג

מבחינת דרכו הארכאולוגית ניתן לראות את אהרוני כחלק מזרם הארכאולוגיה המקראית. התייחסותו אל הממצא הארכאולוגי נבעה לרוב מתוך נקודת הייחוס המקראי, מתוך כוונה למצוא סימוכין בשטח לכתוב במקרא, ולהפך - למצוא בכתובים הוכחות לממצא זה או אחר בשטח. ואולם, הסקרים שאותם הוביל הביאו אותו לתמוך בגרסת "ההתנחלות השקטה", גישה שלא נתמכה על ידי הממסד הארכאולוגי באותה תקופה. יריבו הגדול יגאל ידין, איש "התלים הגדולים" (תל חצור, תל מגידו, תל גזר, ועוד) דגל בגרסת "הכיבוש המהיר" של שבטי ישראל, יחד עם רוב חוקרי הארכאולוגיה המקראית. הוויכוח הפך עד מהרה לוויכוח בין-אקדמי, כשאוניברסיטת תל אביב מאמצת את גישת אהרוני, והאוניברסיטה העברית תומכת בגישה המסורתית. כיום, בעקבות סקרים רבים שנערכו בכל רחבי הארץ, וכן בעקבות חפירות נוספות בתילים הגדולים, ספורים הם הארכאולוגים המחזיקים בגישת "הכיבוש המהיר".
מפרסומיו

פרסם עשרות מאמרים חשובים. בין ספריו:
התנחלות שבטי ישראל בגליל העליון, ירושלים: הוצאת מאגנס, 1957.
א"י בתקופה הכנענית המאוחרת ובתקופת ההתנחלות הישראלית הוצאת מטכ"ל/ קצין חינוך ראשי, תשי"ט-1959.
בעקבות מלכים ומורדים, יוחנן אהרוני יחד עם ראובן (בנו) רוטנברג, הוצאת מסדה, 1960.
ארץ ישראל בתקופת המקרא - גאוגרפיה היסטורית, מוסד ביאליק, 1962.
דרכים עתיקות בנגב, הוצאת מטכ"ל/ קצין חינוך ראשי, תשכ"ב-1961.
זאת ארצי- פרקים בידיעת הארץ, מערכות, תשכ"ד (1964).
ארכאולוגיה של ארץ ישראל, שקמונה, 1978.
דרכים ואתרים, תל אביב: הוצאת הקיבוץ המאוחד, תשל"א-1971.
כתובות ערד, ירושלים: מוסד ביאליק, תשל"ו-1976.
אטלס כרטא לתקופת המקרא, ירושלים: הוצאת כרטא, 1974.
תולדות ארץ ישראל, הוצאת משרד הביטחון, תל אביב 1986.
הערות שוליים

↑  דוקטור לפילוסופיה, חרות, 2 במאי 1957
↑  העלאות ומינויים בסגל האוניברסיטה של ת"א, מעריב, 13 באוגוסט 1969
↑  אברהם תירוש, פיזור כוחות המחקר המרובים בארכיאולוגיה כיום - רצוי ומועיל, מעריב, 1 בספטמבר 1968
↑   ציוץ של אורן אהרוני ברשת החברתית אקס (טוויטר), 16 במרץ 2021
| --- | --- |
בקרת זהויות :  NLI: 987007257424805171  PLWABN: 9810592918205606  BIBSYS: 90328357  BNE: XX1172397  BnF: cb12210402s (data)  CiNii: DA02575411  GND: 128767049  ISNI: 0000 0001 0866 8337  LCCN: n80034350  NDL: 00462074  NKC: jo2016930507  NLA: 35792613  NLK: KAC199600237  NTA: 068292716  RERO: 02-A002912064  SUDOC: 030750458  Trove: 1089962  VcBA: 495/118931  VIAF: 7439446   WorldCat (עם VIAF): 7439446
100 בתנ"ך

| --- | --- |

 סוגה:  סדרת נעורים
 יוצרים:  דנה שץ בראון
 כותבים:  דנה שץ בראון, תימי לוי סלע, קובי פז
 בימוי:  קובי פז
 שחקנים:  ציפי שביט ירדן בר-כוכבא קובי פז גיא סלניק נריה ליסטר ניתאי דגן אוריה פרשיץ דוד שאול עדי בובליל אלה ארמוני ים ויינברג הילה שניצקי
 ארץ מקור:  ישראל ישראל
 שפות:  עברית 
 מספר עונות:  3
 מספר פרקים:  24
 הפקה
 מפיק:  חיים סלוצקי, דנה כהן
 עורכים:  ירון רודה
 שידור
 רשת שידור:  ערוץ לוגי, הערוץ הראשון
 תקופת שידור מקורית:  1 בדצמבר 2007 – 2010
 
100 בתנ"ך היא סדרת נעורים ישראלית ששודרה בערוץ לוגי בשנים 2007–2010, במשך שלוש עונות.
הסדרה מתמקדת בעלילותיהם של תלמידי פנימייה חקלאית. כל פרק עוסק באירוע בין חברי הכיתה הדומה בכלליות לסיפור תנכ"י מקביל הנלמד בשיעור תנ"ך. בתום כל פרק מופיע הפסוק מהסיפור שהכיתה למדה.
עלילה

בפנימייה החקלאית "בראשית" לומדים חבורת נערים ונערות רגילים, שחלקם אף ישנים ועובדים בפנימייה. בין כל כיתות הפנימייה, מתרכזת הסדרה בכיתה ט'2. המורה ליאורה מגיעה ללמד את הכיתה בשיעורי תנ"ך, ועד מהרה הכיתה הרועשת והפרועה מקשיבה רק לליאורה, שמלמדת אותם בדרכים יצירתיות במיוחד. דרך פרקים ופסוקים שהכיתה לומדת, הפרקים יתרכזו באהבות הנערים והנערות, הקנאות, הצחוקים והשילובים בין חייהם האמיתיים של החבורה לבין חייהן של הדמויות המקראיות.
דמויות > בית הספר > תלמידים

גיא נגר (גיא סלניק עונות 1–2) – מקובל, נאה, חכם, אמיץ, חרוץ וכריזמטי, ציני וחברו הטוב של שימי. למרות כל יתרונותיו הוא לא מצליח להתאהב. עם תום העונה השנייה הוא מקבל מלגה מיוחדת ללימודים במכון ויצמן ועוזב את הפנימייה. הוא לא חוזר לעונה השלישית.
שימי כהן (נריה ליסטר) – הבריון של הכיתה. מצטייר לפעמים כגס רוח ואלים אך הוא טוב לב. במהלך הסדרה נהיה חבר של לילי, אך הם נפרדים בפרק החמישי של העונה השלישית. חברם הטוב של רני וגיא. שימי מצטייר כטוב מראה וכמלא ביטחון עצמי. יתום מאם.
אורי (ניתאי דגן) – שקט לרוב, אך נגרר תכופות להתקוטטויות עם חבריו לכיתה, חברם הטוב של שימי גיא ורני. חבר של גלי עד הפרק השביעי של העונה הראשונה.
דורי (אוריה פרשיץ) – החנון של הכיתה. מנסה תמיד להשתלב, ורוצה לעזור לכולם. הוא נתפס אצל חבריו לכיתה כמעצבן, אך במהלך הסדרה הוא יוצר ידידויות עמוקות עמם.
רני (דוד שאול): מצטייר כמנהיג, חברו הטוב של שימי מינקות. מאוהב בבר ובהמשך הם הופכים לזוג. מכונה דמבו.
יסמין (עדי בובליל) – זמרת, טובת לב וחברתם הטובה של לילי וגלי. ילדה חכמה במיוחד.
לילי (אלה ארמוני) – ילדותית ומצחיקה, חברתם של יסמין וגלי. נהיית חברה של שימי אך הם נפרדים בפרק החמישי של העונה השלישית בעקבות הנשיקה של שימי ויסמין.
גלי (ים ויינברג עונות 1–2) – ציירת מחוננת, וחברתם הטובה של יסמין ולילי. חברתו של אורי עד הפרק השביעי של העונה הראשונה, עזבה לאחר עונה שנייה אבל לא ניתנה סיבה.
בר (הילה שניצקי) – ילדה חדשה בכיתה ולא מקובלת, תחילה קרה ומרוחקת עד שמצליחה להשתלב. חברתו של רני.
דמויות > סגל

ליאורה (ירדן בר-כוכבא) – מורה לתנ"ך בפנימייה אשר מלמדת בדרך שונה ומשנה את תפיסת העולם של תלמידיה. מצחיקה, חכמה, סקרנית, חייכנית ואוהבת מאוד את תלמידיה ובפרט את שימי. היא מיוחדת, אמיתית, אמיצה ומצחיקה. עוזרת לתלמידיה לפתור את בעיותיהם.
שולמית (ציפי שביט) – מנהלת בית הספר הקשוחה. מנסה להעיף את שימי מבית ספרה. שולמית יהירה מעט, מיושנת בדעותיה ומצחיקה ללא כוונה. בתחילת העונה השלישית מפטרת את ליאורה מסיבותיה האישיות, ולאחר שביתת רעב של דורי ומחאת תלמידים היא מחליטה להחזיר את ליאורה ולא ללכת נגד התלמידים.
אבי (קובי פז) – מורה לחקלאות ומנהל את הסביבה הטבעית בבית הספר. ידידה הטוב של ליאורה.
פרקים

סדר הפרקים לפי העונות, ובסוגריים הסיפורים מהתנ"ך על פי הם מתרחשים האירועים בפרק.
פרקים > עונה ראשונה

אחים (קין והבל)
קרב תרנגולים (דוד ובת שבע)
חלומות (יוסף)
הסוד של יסמין (רות)
בחירתה של ליאורה (יעקב ועשו)
פגיעה ישירה (דוד וגלית)
ערומים (אדם וחוה)
המסיבה (שמשון ודלילה)
פרקים > עונה שנייה

חמוץ ומתוק (הגר)
אבא (עקדת יצחק)
מחכים לאורי (חטא העגל)
אהבה ממבט ראשון (אהבת רחל)
הרפתנים (יונה הנביא)
לב שומע (משפט שלמה)
המשחק (יעל וסיסרא)
הפרידה (מהפכת סדום ועמורה)
פרקים > עונה שלישית

שביתת רעב (ספר איוב)
חבר ילדות (כרם נבות)
ברגליים יחפות (שאול והאתונות)
ריבת בצל (מגדל בבל)
הנשיקה (מגילת אסתר)
אורי מלך האבטיחים (שאול ודוד)
קש (משל יותם)
סוף (המבול)
הערות שוליים

1 2  רותה קופפר, ימי בראשית, באתר הארץ, 2 בדצמבר 2007
↑  אפרת בארי, עכבר העיר, תכניות הטלוויזיה שיכינו את הילדים שלכם לבית הספר, באתר הארץ, 26 באוגוסט 2010
סנג'ובאני

| --- | --- |

 לידה:  9 בינואר 2003 (בן 22) איטליה ויצ'נצה, ונטו, איטליה
 שם לידה:  ג'ובאני פייטרו דמיאן   Giovanni Pietro Damian
 שם במה:  Sangiovanni 
 מוקד פעילות:  איטליה 
 תקופת הפעילות:  2020–2024 (כ־4 שנים)
 עיסוק:  זמר-יוצר
 סוגה:  פופ • אורבני
 שפה מועדפת:  איטלקית 
 חברת תקליטים:  Sugar Music, יוניברסל
 בן או בת זוג:  Giulia Stabile (דצמבר 2020–יוני 2023) 
 פרופיל ב-IMDb
 
ג'ובאני פייטרו דמיאן (באיטלקית: Giovanni Pietro Damian; נולד ב-9 בינואר 2003), ידוע בשם הבמה סנג'ובאני (Sangiovanni), הוא זמר-יוצר איטלקי.
בשנת 2020, סנג'ובאני השתתף בעונה ה-20 של תוכנית הכישרונות האיטלקית "Amici di Maria De Filippi", בה זכה בקטגוריית הזמרים וסיים במקום השני באופן כולל. במאי 2021, הוא הוציא לאור את המיני-אלבום הראשון שלו, Sangiovanni, אשר הגיע לראש מצעד האלבומים האיטלקי.
שירו המצליח ביותר, "Malibu", הגיע לראש מצעד הסינגלים האיטלקי ושהה שם ארבעה שבועות רצופים, והגיע למעמד פלטינה משובעת באיטליה. ב-4 בדצמבר 2021 נחשף כי הוא ישתתף בפסטיבל סן רמו 2022, אשר במסגרתו נבחר הנציג האיטלקי לאירוויזיון. בפסטיבל הוא הופיע עם השיר "Farfalle" והגיע למקום החמישי בגמר התחרות.
דיסקוגרפיה > אלבומי אולפן

| שם | פרטי האלבום |
| --- | --- |
Cadere volare:  עתיד לצאת לאור: 8 באפריל 2022  חברת תקליטים: Sugar Music, יוניברסל  פורמטים: CD, הורדה דיגיטלית, סטרימינג
דיסקוגרפיה > מיני-אלבומים

| שם | פרטי האלבום | מיקומי שיא> ITA | מיקומי שיא> SWI | תארים |
| --- | --- | --- | --- | --- |
| Sangiovanni |  יצא לאור: 14 במאי 2021  חברת תקליטים: Sugar Music, יוניברסל  פורמטים: CD, הורדה דיגיטלית, סטרימינג | 1 | 34 |  FIMI: פלטינה 3× |
דיסקוגרפיה > סינגלים

| שם | שנה | מיקומי שיא> ITA | מיקומי שיא> SWI | תארים | אלבום |
| --- | --- | --- | --- | --- | --- |
| "Paranoia" | 2020 | — | — |  | לא מתוך אלבום |
| "Non +" | 2020 | — | — |  | לא מתוך אלבום |
| "Guccy Bag" | 2020 | 29 | — |  FIMI: פלטינה | Sangiovanni |
| "Lady" | 2021 | 2 | — |  FIMI: פלטינה 4× | Sangiovanni |
| "Tutta la notte" | 2021 | 3 | — |  FIMI: פלטינה 2× | Sangiovanni |
| "Hype" | 2021 | 25 | — |  FIMI: זהב | Sangiovanni |
| "Malibu" | 2021 | 1 | 48 |  FIMI: פלטינה 7× | Sangiovanni |
| "Raggi gamma" | 2021 | 27 | — |  FIMI: זהב | Sangiovanni |
| "Perso nel buio" (עם מאדאם) | 2021 | 9 | — |  FIMI: זהב | Sangiovanni |
| "Farfalle" | 2022 | 24  | — |  | Cadere volare |
"—" מציין סינגל שלא נכנס למצעדים או לא הופץ באזור זה.
הערות שוליים

↑  Benedetta Minoliti (9 ביולי 2021). "Sangiovanni è il nuovo volto del pop, fatevene una ragione". Billboard Italia. נבדק ב-7 בדצמבר 2021. {{cite web}}:  (עזרה)
↑  Marco Marini (20 בינואר 2021). "Il sogno urban di Sangiovanni: ad "Amici" le sue canzoni fanno centro". Il Giornale di Vicenza. נבדק ב-7 בדצמבר 2021. {{cite web}}:  (עזרה)
↑  "Sangiovanni è l'ultimo degli amiciani, in salsa urban". 22 בינואר 2021. נבדק ב-29 ביוני 2021. {{cite web}}:  (עזרה)
↑  "Classifica settimanale WK 20 (dal 14.05.2021 al 20.05.2021)". Federazione Industria Musicale Italiana. נבדק ב-7 בדצמבר 2021. {{cite web}}:  (עזרה)
↑  "Sangiovanni sfonda quota 100 milioni per l'Ep d'esordio: un successo che vale il platino". Fanpage.it. 31 במאי 2021. נבדק ב-7 בדצמבר 2021. {{cite web}}:  (עזרה)
↑  "Classifica settimanale WK 20 (dal 14.05.2021 al 20.05.2021)". Federazione Industria Musicale Italiana. נבדק ב-7 בדצמבר 2021. {{cite web}}:  (עזרה)
↑  "Sanremo 2022, da Elisa a Emma e Donatella Rettore: ecco tutti i big in gara". Corriere della Sera. 4 בדצמבר 2021. נבדק ב-7 בדצמבר 2021. {{cite web}}:  (עזרה)
↑  "Tutto su Cadere Volare, l'album di debutto di Sangiovanni". teamworld.it (באיטלקית). 2 בפברואר 2022. נבדק ב-6 בפברואר 2022. {{cite web}}:  (עזרה)
↑  "Italian Charts - Sangiovanni - Albums". Italiancharts.com. Hung Medien. נבדק ב-7 בדצמבר 2021. {{cite web}}:  (עזרה)
↑  "Discographie Sangiovanni". swisscharts.com. נבדק ב-7 בדצמבר 2021. {{cite web}}:  (עזרה)
↑  "Sangiovanni". FIMI. נבדק ב-7 בדצמבר 2021. {{cite web}}:  (עזרה)
↑  "Italian Charts – Sangiovanni – Singles". Italiancharts.com. Hung Medien. נבדק ב-7 בדצמבר 2021. {{cite web}}:  (עזרה)
↑  "Sangiovanni Charts". swisscharts.com. נבדק ב-7 בדצמבר 2021. {{cite web}}:  (עזרה)
↑  "Top Singoli – Classifica settimanale WK 5" (באיטלקית). Federazione Industria Musicale Italiana. נבדק ב-5 בפברואר 2022. {{cite web}}:  (עזרה)
| --- | --- |
בקרת זהויות :  ICCU: MILV378070  MusicBrainz: d97c9e0d-96d2-4cdc-874b-4d6e6c13e55d 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סנג'ובאני".
בין כרכור לסינגפור

| --- | --- |
 סוגה:  סרט תיעודי 
 בימוי:  חיים הכט 
 ארץ מקור:  ישראל 
 שפות:  עברית 
 מספר עונות:  1 
 מספר פרקים:  4 
 הפקה
 מפיק:  חיים הכט 
 שידור
 רשת שידור:  ערוץ 2 
 תקופת שידור מקורית:  2004 
 
בין כרכור לסינגפור היא סדרה תיעודית, שנוצרה על ידי חיים הכט ואור-לי להט ושודרה בשידורי קשת של ערוץ 2 בשנת 2004.